ΑΠΟΦΑΣΕΙΣ
Αριθμ. 6327
Πρότυπος Κανονισμός Λειτουργίας του Περιφερειακού Συμβουλίου.
Ο ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Της παρ. 6 του άρθρου 167 του ν. 3852/2010 (Α΄87),
β) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 «Επιτελικό Κράτος Οργάνωση, λειτουργία και διαφάνεια της Κυβέρνησης, των
κυβερνητικών οργάνων και της Κεντρικής Δημόσιας
Διοίκησης» (Α’ 133),
γ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους- Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
δ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
ε) του π.δ. 77/2023 «Σύσταση Υπουργείου και μετονομασία Υπουργείων- Σύσταση, κατάργηση και μετονομα-
σία Γενικών και Ειδικών Γραμματειών- Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130),
στ) του π.δ. 32/2024 «Διορισμός Υπουργών και Υφυπουργών» (Α’ 91),
ζ) της υπ’ αρ. 948/2024 κοινής απόφασης Πρωθυπουργού και Υπουργού Εσωτερικών «Ανάθεση αρμοδιοτήτων
στον Υφυπουργό Εσωτερικών, Βασίλειο - Πέτρο Σπανάκη» (Β’ 3716),
η) του π.δ. 141/23.11.2017 «Οργανισμός Υπουργείου
Εσωτερικών» (Α’ 180).
2. Την υπ’ αρ. 1013/18.11.2024 επιστολή της Ένωσης
Περιφερειών Ελλάδος (ΕΝ.Π.Ε.), με την οποία διαβιβάζεται η από 17.11.2024 απόφασή της για το σχέδιο κα-
νονισμού λειτουργίας του Περιφερειακού Συμβουλίου.
3. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο «Πρό-
τυπος Κανονισμός Λειτουργίας Περιφερειακού Συμβουλίου» και Μοναδικό Αριθμό Καταχώρισης (Μ.Α.Κ.) στο
ΕΜΔΔ «Μίτος» 316484.
4. Το γεγονός ότι από την έκδοση της παρούσας δεν
προκύπτει δαπάνη εις βάρος του κρατικού προϋπολογισμού για το τρέχον και τα επόμενα οικονομικά έτη,
αποφασίζουμε:
Άρθρο Πρώτο
Εκδίδουμε Πρότυπο Κανονισμό Λειτουργίας του Περιφερειακού Συμβουλίου, ο οποίος έχει ως εξής:
Άρθρο 1
Σκοπός Πρότυπου Κανονισμού Λειτουργίας
του Περιφερειακού Συμβούλιου
1. Με τον παρόντα Πρότυπο Κανονισμό Λειτουργίας
του Περιφερειακού Συμβουλίου αποτυπώνονται οι απαραίτητες λεπτομέρειες για την εφαρμογή των διατάξεων
των άρθρων 163, 165, 167, 168, 168Α, 169, 170, 171, 172
και 185 του ν. 3852/2010 (Α’ 87), και των άρθρων 42, 43
και 68 του ν. 4804/2021 (Α’ 90).
2. Με την τήρηση των διατάξεων του παρόντος Πρότυπου Κανονισμού Λειτουργίας, το Περιφερειακό Συμβού-
λιο μπορεί, για την περαιτέρω εξειδίκευση του τρόπου
λειτουργίας του, να καταρτίζει, τον δικό του κανονισμό.
Με τον Κανονισμό Λειτουργίας του Περιφερειακού Συμβουλίου επιβάλλονται χρονικοί περιορισμοί για τις αγο-
ρεύσεις και τις συζητήσεις στο Περιφερειακό Συμβούλιο,
για τον Περιφερειάρχη, τους Αντιπεριφερειάρχες, τους
επικεφαλής των παρατάξεων, τους ειδικούς αγορητές
και τους Περιφερειακούς Συμβούλους.
3. Αν δεν έχει θεσπισθεί κανονισμός λειτουργίας από
το Περιφερειακό Συμβούλιο, ισχύει ο εν λόγω Πρότυπος
Κανονισμός.
Άρθρο 2
Περιφερειακές Αρχές - συγκρότηση
του Περιφερειακού Συμβουλίου
Οι Περιφέρειες διοικούνται από το Περιφερειακό Συμβούλιο, την Περιφερειακή Επιτροπή, τις αποφασιστικού
χαρακτήρα επιτροπές του Περιφερειακού Συμβουλίου
του άρθρου 164 του ν. 3852/2010 (Α’ 87) και τον Περιφερειάρχη.
Το Περιφερειακό Συμβούλιο αποτελείται από τους Περιφερειακούς Συμβούλους, οι οποίοι εκλέγονται κάθε πέ-
ντε (5) έτη, με άμεση, καθολική και μυστική ψηφοφορία.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
17 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 642
17.02.2025 20:27:09
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
Άρθρο 3
Αρμοδιότητες του Περιφερειακού Συμβουλίου
1. Το Περιφερειακό Συμβούλιο ασκεί όλες τις αρμοδιότητες που ανήκουν στην Περιφέρεια, εκτός από εκείνες
που έχουν ανατεθεί με ρητή διάταξη σε άλλο όργανο
της Περιφέρειας ή έχουν μεταβιβαστεί από το ίδιο το
Συμβούλιο σε επιτροπή του.
2. Οι αρμοδιότητες του Περιφερειακού Συμβουλίου
περιγράφονται στον ν. 3852/2010, ιδίως στο άρθρο 163,
όπως έχει τροποποιηθεί και ισχύει, και στην ειδικότερη
νομοθεσία, με την οποία του ανατίθενται αρμοδιότητες.
3. Το Περιφερειακό Συμβούλιο εγκρίνει τον κανονισμό των εργασιών του, τον κανονισμό των εργασιών
της Περιφερειακής Επιτροπής και των επιτροπών του
άρθρου 164.
4. Με απόφαση του Περιφερειακού Συμβουλίου, η
οποία λαμβάνεται με την απόλυτη πλειοψηφία του συνόλου των μελών του, μπορεί να συστήνονται μέχρι
δύο (2) επιτροπές, στις οποίες το Συμβούλιο μεταβιβάζει αρμοδιότητές του για συγκεκριμένους τομείς περι-
φερειακής πολιτικής που ορίζονται από αυτό ανάλογα
με τα χαρακτηριστικά και τις ιδιαιτερότητες της οικείας
Περιφέρειας.
5. Το Περιφερειακό Συμβούλιο μπορεί, για θέματα ιδιαίτερα σοβαρά, με ειδική αιτιολογία, και με την απόλυτη
πλειοψηφία του συνόλου των μελών του, να αποφασίζει
ότι θα ασκήσει το ίδιο αρμοδιότητες που είχε μεταβιβάσει στις επιτροπές. Οι επιτροπές, με απόφαση που
λαμβάνεται με την απόλυτη πλειοψηφία του συνόλου
των μελών τους, μπορούν να παραπέμπουν συγκεκριμένο θέμα της αρμοδιότητάς τους στο Περιφερειακό
Συμβούλιο για τη λήψη απόφασης, εφόσον κρίνουν ότι
αυτό επιβάλλεται από την ιδιαίτερη σοβαρότητά του.
6. Το Περιφερειακό Συμβούλιο, ύστερα από πρόταση
του Προέδρου του, μπορεί να συγκροτεί γνωμοδοτικές
επιτροπές, για την επεξεργασία και εισήγηση στο Περιφερειακό Συμβούλιο θεμάτων της αρμοδιότητας της
Περιφέρειας.
7. Η Περιφερειακή Επιτροπή, με ειδική απόφαση που
λαμβάνεται με την απόλυτη πλειοψηφία των μελών της,
μπορεί να παραπέμπει συγκεκριμένο θέμα της αρμοδιότητάς της στο Περιφερειακό Συμβούλιο για τη λήψη
απόφασης, εφόσον κρίνει ότι αυτό επιβάλλεται από την
ιδιαίτερη σοβαρότητά του.
Άρθρο 4
Αρμοδιότητες του Προέδρου
του Περιφερειακού Συμβουλίου
Ο Πρόεδρος του Περιφερειακού Συμβουλίου ασκεί τις
ακόλουθες αρμοδιότητες:
1. Συγκαλεί το Περιφερειακό Συμβούλιο σε συνεδρίαση με γραπτή πρόσκληση, καθορίζοντας την ημερομη-
νία και τον τρόπο της συνεδρίασης.
2. Μεριμνά για την έγκαιρη αποστολή, δια της γραμματείας του Περιφερειακού Συμβουλίου, των προσκλήσεων
στους Περιφερειακούς Συμβούλους, τον Περιφερειάρχη
και τους Αντιπεριφερειάρχες προκειμένου αυτοί να παραστούν στις συνεδριάσεις και ελέγχει τα αποδεικτικά
αποστολής.
3. Καταρτίζει την ημερήσια διάταξη, στην οποία αναγράφονται υποχρεωτικά όλα τα θέματα που προτείνει ο
Περιφερειάρχης, οι Αντιπεριφερειάρχες και η Περιφερειακή Επιτροπή.
4. Μεριμνά για την έγκαιρη συγκέντρωση όλων των
στοιχείων και εγγράφων, καθώς επίσης και των σχετικών
εισηγήσεων για τα θέματα που συζητούνται στις συνεδριάσεις του Περιφερειακού Συμβουλίου.
5. Καλεί στις συνεδριάσεις του Περιφερειακού Συμβουλίου υπαλλήλους της Περιφέρειας, υπαλλήλους άλ-
λων υπηρεσιών και νομικών προσώπων του δημοσίου
τομέα, καθώς και ιδιώτες για τη διατύπωση απόψεων ή
την παροχή στοιχείων και πληροφοριών για υποθέσεις
της Περιφέρειας.
6. Ανακοινώνει στο Περιφερειακό Συμβούλιο αναφορές και έγγραφα που απευθύνονται σε αυτό.
7. Διευθύνει τις συνεδριάσεις του Περιφερειακού Συμβουλίου και λαμβάνει κάθε κατάλληλο μέτρο για την
ομαλή διεξαγωγή της συνεδρίασης και την εφαρμογή
του παρόντος Κανονισμού, έχοντας την δυνατότητα να
διατάξει την αποβολή από την αίθουσα συνεδριάσεων
κάθε προσώπου που βρίσκεται στο ακροατήριο και διαταράσσει τη συνεδρίαση. Στο πλαίσιο αυτό εισάγει προς
συζήτηση τα θέματα που περιλαμβάνονται στην ημερήσια διάταξη, δίνει το λόγο με τη σειρά σε όσους το έχουν
ζητήσει, συνοψίζει τις συζητήσεις για κάθε θέμα, θέτει
τα προτεινόμενα θέματα σε ψηφοφορία και ανακοινώνει
το αποτέλεσμα.
8. Λαμβάνει θέση κατά τη συνεδρίαση του Περιφερειακού Συμβουλίου μόνο για τα θέματα που είναι σχετικά με
την εφαρμογή του παρόντος Κανονισμού και συμμετέχει
στην συζήτηση των λοιπών θεμάτων, αφού προηγουμένως δώσει τη θέση του διευθύνοντος τη συζήτηση στον
Αντιπρόεδρο ή τον αναπληρωτή του, επανέρχεται δε
μετά την ολοκλήρωση της σχετικής συζήτησης.
9. Μεριμνά για τη δημοσιοποίηση των αποφάσεων
του Περιφερειακού Συμβουλίου με κάθε πρόσφορο
μέσο, όπως είναι η ανάρτησή τους στην ιστοσελίδα της
Περιφέρειας.
10. Έχει το καθήκον να ενημερώνει γραπτώς τον Επόπτη Ο.Τ.Α. για κάθε περίπτωση αδικαιολόγητης απουσίας
Συμβούλου από τρεις (3) ή περισσότερες συνεχείς συνεδριάσεις, καθώς και σε κάθε περίπτωση μη εκτέλεσης
των υποχρεώσεων Συμβούλου για διάστημα μεγαλύτερο
από τρεις (3) συνεχείς μήνες.
Η παράλειψη αυτής της υποχρέωσης από τον Πρόεδρο
του Περιφερειακού Συμβουλίου αποτελεί το πειθαρχικό
παράπτωμα της σοβαρής παράβασης καθήκοντος.
11. Έχει την ευθύνη χωροθέτησης των περιφερειακών
παρατάξεων στην αίθουσα συνεδρίασης του Περιφερειακού Συμβουλίου.
Άρθρο 5
Αναπλήρωση Προέδρου-Αντιπροέδρου
Τον Πρόεδρο του Περιφερειακού Συμβουλίου που
απουσιάζει ή κωλύεται αναπληρώνει ο Αντιπρόεδρος.
Αν απουσιάζει ή κωλύεται και ο Αντιπρόεδρος, καθήκοντα Προέδρου ασκεί όποιος από τους παρόντες Συμ-
βούλους της παράταξης του Περιφερειάρχη έχει εκλεγεί
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
με τις περισσότερες ψήφους στη μεγαλύτερη εκλογική
περιφέρεια και, σε περίπτωση ισοψηφίας, όποιος είναι
γραμμένος πρώτος στην απόφαση του δικαστηρίου.
Άρθρο 6
Γραμματέας του Περιφερειακού Συμβουλίου
1. Ο Γραμματέας του Περιφερειακού Συμβουλίου μεριμνά για την σύνταξη των πρακτικών του Περιφερειακού
Συμβουλίου, σημειώνει τα ονόματα των Συμβούλων που
ζητούν το λόγο κατά σειρά και διαβάζει τον ονομαστικό
κατάλογο κατά τις ονομαστικές ψηφοφορίες σημειώνοντας την ψήφο εκάστου.
2. Με ευθύνη του Γραμματέα, δημοσιεύεται πίνακας,
στον οποίο σημειώνονται τα θέματα που συζητήθηκαν,
ο αριθμός των αποφάσεων και περίληψη του περιεχόμενου τους.
3. Τον Γραμματέα, όταν απουσιάζει ή κωλύεται, αναπληρώνει ένας από τους παρόντες Συμβούλους που κα-
λείται από τον Πρόεδρο του Περιφερειακού Συμβουλίου.
4. Για τη γραμματειακή υποστήριξη των συνεδριάσεων
του Περιφερειακού Συμβουλίου ορίζονται υπάλληλοι της
Περιφέρειας με απόφαση του Περιφερειάρχη.
Άρθρο 7
Υποχρεώσεις Συμβούλων
1. Ο Σύμβουλος εκφράζει τη γνώμη του και ψηφίζει
κατά συνείδηση.
2. Οι Σύμβουλοι είναι υποχρεωμένοι να ασκούν με
συνέπεια τα καθήκοντα τους, συμμετέχοντας, χωρίς
απουσίες, εκτός αν έχουν κώλυμα, στις συνεδριάσεις του
Περιφερειακού Συμβουλίου και όλων των επιτροπών,
στις οποίες τους έχει ορίσει το Περιφερειακό Συμβούλιο
και να παραμένουν μέχρι τη λήξη τους, ώστε να διευκολύνονται οι εργασίες του Περιφερειακού Συμβουλίου
και να μην καθυστερεί η ομαλή πορεία αντιμετώπισης
των προβλημάτων και των υποθέσεων της Περιφέρειας.
3. Οι Σύμβουλοι οφείλουν αμέσως μετά από την εγκατάστασή τους, να δηλώσουν στον Πρόεδρο τα στοιχεία
επικοινωνίας, συμπεριλαμβανομένης και της διεύθυνσης
ηλεκτρονικού ταχυδρομείου, στην οποία πρόκειται να
αποστέλλονται οι προσκλήσεις για τις συνεδριάσεις του
Περιφερειακού Συμβουλίου. Οι Σύμβουλοι οφείλουν να
ενημερώνουν τον Πρόεδρο για οποιαδήποτε μεταβολή
των ανωτέρω στοιχείων κατά τη διάρκεια της θητείας
τους.
4. Οι Σύμβουλοι οφείλουν να προσέρχονται στη συνεδρίαση την ορισμένη ώρα και δηλώνουν την αποχώρησή
τους στο Προεδρείο και στη γραμματεία του Περιφερειακού Συμβουλίου.
Οι Σύμβουλοι υπογράφουν σε ειδικό για την πιστοποίηση της παρουσίας τους βιβλίο. Περιφερειακός Σύμβου-
λος που προσέρχεται μετά την έναρξη της συνεδρίασης
οφείλει να ειδοποιήσει το Προεδρείο, ο δε Γραμματέας
να αναγγείλει την προσέλευση του Συμβούλου για να
γραφεί στα πρακτικά. Περιφερειακός Σύμβουλος που
αποχωρεί πρόσκαιρα ή οριστικά, πρέπει να δηλώνει την
αποχώρησή του στο Προεδρείο. Η αποχώρηση πρέπει
να καταχωρίζεται στα πρακτικά. Το ίδιο ισχύει και στην
περίπτωση επιστροφής Συμβούλου.
5. Σε Σύμβουλο που απουσιάζει αδικαιολόγητα σε τρείς
συνεχείς συνεδριάσεις μπορεί να επιβληθεί, σύμφωνα με
τη διαδικασία του άρθρου 234 του ν. 3852/2010, η πειθαρχική ποινή της αργίας και, σε περίπτωση υποτροπής,
μπορεί να επιβληθεί η πειθαρχική ποινή της έκπτωσης.
6. Σύμβουλος που επιθυμεί να μην εκτελεί τις υποχρεώσεις του για διάστημα που υπερβαίνει τις τριάντα (30)
ημέρες, πρέπει να έχει τη σύμφωνη γνώμη του Περιφερειακού Συμβουλίου.
7. Σε Σύμβουλο που δεν εκτελεί τις υποχρεώσεις του
για διάστημα που υπερβαίνει τους τρεις (3) συνεχείς
μήνες, χωρίς την άδεια του Συμβουλίου, μπορεί να επιβληθεί, σύμφωνα με τη διαδικασία του άρθρου 234 του
ν. 3852/2010, η πειθαρχική ποινή της αργίας ή η πειθαρχική ποινή της έκπτωσης με απόφαση του Επόπτη Ο.Τ.Α.
8. Ο Περιφερειακός Σύμβουλος δεν μπορεί να μετάσχει στη συζήτηση ενός θέματος ή στην κατάρτιση και
λήψη απόφασης του Συμβουλίου ή να λάβει μέρος σε
γνωμοδοτικά συλλογικά όργανα, τα οποία γνωμοδοτούν
για θέμα που θα εισαχθεί στο Συμβούλιο, εφόσον ο ίδιος
ή συγγενής του, έως το δεύτερο βαθμό εξ αίματος ή εξ
αγχιστείας, έχει υλικό ή ηθικό συμφέρον. Απόφαση που
λαμβάνεται κατά παράβαση της διάταξης αυτής είναι
άκυρη. Σε Σύμβουλο που έλαβε μέρος στη συνεδρίαση μπορεί να επιβληθεί, σύμφωνα με τη διαδικασία του
άρθρου 234 του ν. 3852/2010, η πειθαρχική ποινή της
αργίας ή η πειθαρχική ποινή της έκπτωσης με απόφαση
του Επόπτη Ο.Τ.Α.
9. Ο Πρόεδρος και τα μέλη του Περιφερειακού Συμβουλίου είναι υπόχρεοι υποβολής δηλώσεων περιουσι-
ακής κατάστασης και οικονομικών συμφερόντων σύμφωνα με τις διατάξεις του άρθρου 6 του ν. 5056/2023.
Άρθρο 8
Περιφερειακές παρατάξεις
1. Τα μέλη του Περιφερειακού Συμβουλίου ανήκουν
σε περιφερειακές παρατάξεις ανάλογα με τον συνδυασμό, με τον οποίο έχουν εκλεγεί, ανεξαρτήτως αριθμού
εκλεγέντων.
2. Επικεφαλής της περιφερειακής παράταξης είναι ο
Σύμβουλος που ήταν υποψήφιος Περιφερειάρχης και
στην περίπτωση θανάτου, παραίτησης ή ανεξαρτητοποίησής του, ο Σύμβουλος που εκλέγεται από την πλει-
οψηφία των Περιφερειακών Συμβούλων, που ανήκουν
στην παράταξη.
3. Κατά προτεραιότητα και πάντα μετά τον Περιφερειάρχη, οι επικεφαλής των παρατάξεων εκφράζουν τις
απόψεις τους σύμφωνα με τη σειρά εκλογής τους.
4. Μέλος του Περιφερειακού Συμβουλίου μπορεί με
γραπτή δήλωσή του προς το Προεδρείο να ανεξαρτητοποιηθεί από την περιφερειακή παράταξη, με την οποία
έχει εκλεγεί.
5. Αν η περιφερειακή παράταξη έχει τρία (3) τουλάχιστον μέλη, με αιτιολογημένη απόφαση και με πλει-
οψηφία των δύο τρίτων (2/3) αυτών, είναι δυνατόν να
διαγραφεί Σύμβουλος, ο οποίος είναι μέλος της.
6. Το μέλος του Περιφερειακού Συμβουλίου που ανεξαρτητοποιήθηκε ή διαγράφηκε από την παράταξή
του δεν μπορεί να ενταχθεί σε άλλη παράταξη και δεν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
μπορεί να εξακολουθήσει να είναι μέλος του Προεδρείου, όπου εκλέχτηκε ως μέλος της παράταξης, από την
οποία ανεξαρτητοποιήθηκε ή διαγράφηκε. Είναι δυνατή,
όμως, η επανένταξή του στην παράταξη, από την οποία
ανεξαρτητοποιήθηκε ή διαγράφηκε, εφόσον τούτο γίνει
δεκτό από τα δύο τρίτα (2/3) των μελών, προκειμένου για
παρατάξεις που έχουν τουλάχιστον τρία (3) μέλη και από
όλα τα μέλη, προκειμένου για παρατάξεις με λιγότερα
από τρία (3) μέλη.
7. Για την αποδοτικότερη λειτουργία των περιφερειακών παρατάξεων η Περιφερειακή Αρχή τους παραχωρεί
κατάλληλα εξοπλισμένο χώρο και γραμματειακή υποστήριξη στην έδρα της Περιφέρειας.
Άρθρο 9
Σύγκληση και λειτουργία
Περιφερειακού Συμβουλίου
1. Το Περιφερειακό Συμβούλιο συνεδριάζει υποχρεωτικά, ύστερα από πρόσκληση του Προέδρου του, σε
τακτική συνεδρίαση τουλάχιστον μία φορά τον μήνα.
Οι συνεδριάσεις του Συμβουλίου είναι δημόσιες και διεξάγονται: α) είτε δια ζώσης στο κατάστημα της έδρας
της Περιφέρειας, β) είτε με τηλεδιάσκεψη, με κάθε πρόσφορο μέσο ηλεκτρονικών επικοινωνιών, γ) είτε με μικτό
τρόπο, διά ζώσης και με τηλεδιάσκεψη. Το Συμβούλιο
μπορεί να συνεδριάσει σε άλλον τόπο μετά από απόφαση του Συμβουλίου.
2. Ο δημόσιος χαρακτήρας της συνεδρίασης του Περιφερειακού Συμβουλίου και η δυνατότητα πρόσβασης και
παρουσίας των πολιτών και των φορέων της κοινωνίας
των πολιτών σε αυτή, πρέπει να διασφαλίζεται τόσο στη
δια ζώσης όσο και στη συνεδρίαση με τη χρήση ηλεκτρονικών μέσων, με την τήρηση της εκάστοτε ισχύου-
σας νομοθεσίας προστασίας δεδομένων προσωπικού
χαρακτήρα.
3. Για την ευρεία ενημέρωση των πολιτών και των φορέων της κοινωνίας των πολιτών είναι δυνατή και η ταυ-
τόχρονη μετάδοση της συνεδρίασης από την ιστοσελίδα
της Περιφέρειας, με ανάρτηση σχετικού συνδέσμου στην
ιστοσελίδα της Περιφέρειας ή και σε μέσα κοινωνικής
δικτύωσης της Περιφέρειας, εφόσον υπάρχουν.
4. Το Συμβούλιο, με αιτιολογημένη απόφαση που
λαμβάνεται με πλειοψηφία των τριών πέμπτων (3/5)
του συνολικού αριθμού των μελών και απαγγέλλεται σε
δημόσια συνεδρίαση, μπορεί να συνεδριάζει κεκλεισμένων των θυρών. Στη περίπτωση αυτή η συνεδρίαση δεν
μπορεί να διεξαχθεί ή να μεταδοθεί δημόσια.
5. Αν ο Πρόεδρος παραλείψει αδικαιολόγητα δύο (2)
συνεχείς φορές να καλέσει το Συμβούλιο, μπορεί, με
απόφαση του οικείου Επόπτη Ο.Τ.Α., να τεθεί σε αργία
και, σε περίπτωση υποτροπής, να κηρυχθεί έκπτωτος
από το αξίωμα, σύμφωνα με τα άρθρα 233 και 234 του
ν. 3852/2010.
6. Εφόσον ανακύπτουν θέματα κατεπείγοντος χαρακτήρα, για τα οποία είναι αναγκαία η άμεση λήψη
απόφασης και βάσιμα πιθανολογείται κίνδυνος εκ της
αναβολής, είναι δυνατόν, ύστερα από απόφαση του
Προέδρου, οι σχετικές διαδικασίες να λαμβάνουν χώρα
διά περιφοράς, με τη συμμετοχή τουλάχιστον των δύο
τρίτων των μελών του Περιφερειακού Συμβουλίου. Οι
αποφάσεις που λαμβάνονται κατά το προηγούμενο εδάφιο, ανακοινώνονται από τον Πρόεδρο του Συμβουλίου
στην πρώτη, μετά τη λήψη της απόφασης, τακτική συνεδρίαση.
7. Ο Πρόεδρος καλεί το Συμβούλιο σε συνεδρίαση με
γραπτή πρόσκληση, στην οποία αναφέρονται ο τόπος,
ο χρόνος και ο τρόπος συνεδρίασης και τα θέματα της
ημερήσιας διάταξης. Η πρόσκληση αναρτάται στην ιστοσελίδα της Περιφέρειας και αποστέλλεται ηλεκτρονικά
στη διεύθυνση ηλεκτρονικού ταχυδρομείου που έχει
δηλωθεί στη γραμματεία του Περιφερειακού Συμβουλίου μαζί με τις τυχόν υπάρχουσες κατά την έκδοσή της
γραπτές εισηγήσεις, στους Συμβούλους πέντε (5) τουλάχιστον πλήρεις ημέρες πριν από την ημέρα που ορί-
ζεται για τη συνεδρίαση. Στις πέντε πλήρεις ημέρες δεν
περιλαμβάνονται η ημέρα αποστολής της πρόσκλησης
και η ημέρα πραγματοποίησης της συνεδρίασης του Περιφερειακού Συμβουλίου. Σε κατεπείγουσες περιπτώσεις
η πρόσκληση αυτή μπορεί να αποσταλεί την ημέρα της
συνεδρίασης. Στην πρόσκληση πρέπει να αναφέρεται για
ποιο λόγο η συνεδρίαση είναι κατεπείγουσα. Πριν από τη
συζήτηση το Συμβούλιο αποφαίνεται για το κατεπείγον
των θεμάτων.
8. Ο Πρόεδρος του Περιφερειακού Συμβουλίου καταρτίζει την ημερήσια διάταξη, στην οποία αναγράφει
υποχρεωτικά και όλα τα θέματα που προτείνει ο Περιφερειάρχης, οι Αντιπεριφερειάρχες και η Περιφερειακή
Επιτροπή. Το Περιφερειακό Συμβούλιο έχει δικαίωμα
να αποφασίζει, μετά από σχετική πρόταση - εισήγηση
του Προέδρου ή του Περιφερειάρχη και χωρίς συζήτηση, με την πλειοψηφία του συνόλου των μελών του, ότι
ένα θέμα, το οποίο δεν είναι γραμμένο στην ημερήσια
διάταξη είναι κατεπείγον, να το συζητήσει και να πάρει
απόφαση γι’ αυτό πριν από την έναρξη της συζήτησης
των θεμάτων της ημερήσιας διάταξης.
9. Θέματα προς συζήτηση στο Περιφερειακό Συμβούλιο πρέπει απαραιτήτως να συνοδεύονται από εισήγηση
της αρμόδιας υπηρεσίας της Περιφέρειας, η οποία πρέπει
να περιέχει πρόταση επί του θέματος. Η εισήγηση μαζί
με το φάκελο με τα συνοδευτικά αυτής έγγραφα πρέπει
να βρίσκονται στη γραμματεία του Περιφερειακού Συμβουλίου τρεις (3) τουλάχιστον ημέρες πριν από τη συ-
νεδρίαση του Περιφερειακού Συμβουλίου προκειμένου
να καθίσταται δυνατή η ενημέρωση των Συμβούλων. Σε
περίπτωση, κατά την οποία ανακύπτουν νομικά ζητήματα, η απάντηση επί των οποίων είναι κρίσιμη για την
λήψη απόφασης από το Περιφερειακό Συμβούλιο, στον
οικείο φάκελο περιέχεται και γνωμοδότηση επ’ αυτών
από νομικό σύμβουλο της Περιφέρειας. Το Περιφερειακό
Συμβούλιο έχει το δικαίωμα να ζητά από τον Περιφερειάρχη, τους Αντιπεριφερειάρχες, την Περιφερειακή
Επιτροπή και τις λοιπές επιτροπές του Περιφερειακού
Συμβουλίου πληροφορίες και στοιχεία που είναι χρήσιμα
για την άσκηση των αρμοδιοτήτων του.
10. Ο Πρόεδρος καλεί, επίσης, το Συμβούλιο, όποτε το
ζητήσει ο Περιφερειάρχης, η Περιφερειακή Επιτροπή ή
το ένα τρίτο (1/3) τουλάχιστον του συνολικού αριθμού
των μελών του Συμβουλίου με γραπτή αίτηση, στην
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
οποία αναφέρονται τα θέματα που θα συζητηθούν. Στην
περίπτωση αυτή, τα θέματα αυτά προηγούνται, έναντι
των λοιπών θεμάτων, στη συζήτηση κατά τη συνεδρίαση
του Περιφερειακού Συμβουλίου. Αν κατά τον υπολογισμό του ενός τρίτου (1/3) προκύπτει δεκαδικός αριθμός,
τότε ο αριθμός αυτός στρογγυλοποιείται στην αμέσως
μεγαλύτερη μονάδα, εφόσον πρόκειται για υποδιαίρεση
μεγαλύτερη ή ίση του ημίσεως (0,5). Αν το Συμβούλιο δεν
συγκληθεί το αργότερο μέχρι την έκτη (6η) ημέρα από
την υποβολή της αίτησης, συνέρχεται, σύμφωνα με την
παρ. 7, ύστερα από πρόσκληση εκείνων που υπέβαλαν
την αίτηση. Με ευθύνη των αιτούντων Συμβούλων, πρέπει, τρεις ημέρες πριν την ορισθείσα συνεδρίαση, να κα-
τατεθεί στη γραμματεία του Περιφερειακού Συμβουλίου
κοινή γραπτή εισήγηση επί των προς συζήτηση θεμάτων.
Δεν μπορεί να επανυποβληθεί αίτημα για το ίδιο θέμα,
πριν παρέλθουν δύο (2) μήνες, αφότου εκδόθηκε απορριπτική απόφαση του Συμβουλίου, εκτός αν γίνεται επί-
κληση νεότερων στοιχείων.
11. Ο Πρόεδρος του Περιφερειακού Συμβουλίου μπορεί να ζητεί στοιχεία από τις υπηρεσίες της Περιφέρειας
και να καλεί στις συνεδριάσεις οποιονδήποτε για τη διατύπωση απόψεων ή παροχή στοιχείων και πληροφοριών
για τις υποθέσεις της Περιφέρειας.
12. Στις συνεδριάσεις του Συμβουλίου καλείται ο Περιφερειάρχης, διαφορετικά η συνεδρίαση είναι άκυρη. Ο
Περιφερειάρχης μετέχει στις συζητήσεις του Συμβουλίου
χωρίς ψήφο. Όταν ο Περιφερειάρχης απουσιάζει ή κωλύεται, αναπληρώνεται νομίμως. Στην περίπτωση, όμως,
αυτή, ο αναπληρωτής δεν στερείται του δικαιώματος της
ψήφου κατά τη λήψη αποφάσεων από το Συμβούλιο.
13. Στις συνεδριάσεις του Περιφερειακού Συμβουλίου μπορεί να κληθούν οι ευρωβουλευτές, οι βουλευτές
των εκλογικών περιφερειών που περιλαμβάνονται στην
Περιφέρεια και οι Δήμαρχοι της Περιφέρειας. Επίσης, με
πρόσκληση του Προέδρου μπορεί να καλούνται κατά
περίπτωση φορείς και εκπρόσωποι της κοινωνίας των
πολιτών, εφόσον κρίνεται απαραίτητη η παρουσία τους
κατά τη συζήτηση συγκεκριμένου θέματος στο Περιφερειακό Συμβούλιο.
14. Με απόφασή του, η οποία λαμβάνεται με απλή
πλειοψηφία των παρόντων μελών του, το Περιφερειακό Συμβούλιο μπορεί να επιτρέπει να λάβουν το λόγο
εκπρόσωποι φορέων ή πολίτες που παρευρίσκονται στη
συνεδρίαση, εφόσον το ζητήσουν.
15. Εάν προκύψουν λόγοι ανώτερης βίας, που δεν επιτρέπουν την πραγματοποίηση της συνεδρίασης στο χρό-
νο που έχει οριστεί με την πρόσκληση, τότε ο Πρόεδρος
γνωστοποιεί με κάθε πρόσφορο μέσο την αναβολή της
συνεδρίασης αναφέροντας τους λόγους της αναβολής.
Στην περίπτωση αυτή, η συνεδρίαση μπορεί να πραγματοποιηθεί με τα ίδια θέματα της ημερήσιας διάταξης,
μετά την άρση των λόγων της αναβολής της, σε χρόνο
που προσδιορίζει ο Πρόεδρος. Σε αυτή την περίπτωση
δεν είναι απαραίτητο για την αναβληθείσα συνεδρίαση
να τηρηθεί η προθεσμία των πέντε (5) πλήρων ημερών
για την πρόσκληση των Συμβούλων.
Άρθρο 10
Διεύθυνση της συζήτησης
1. Ο Πρόεδρος διευθύνει τη συζήτηση με βάση τον
Κανονισμό Λειτουργίας και παίρνει κάθε κατάλληλο
μέτρο για την ομαλή διεξαγωγή της συζήτησης και την
τήρηση της τάξης και της ευπρέπειας. Οι συζητήσεις του
Περιφερειακού Συμβουλίου πρέπει να γίνονται σε τόνο
ήρεμο, με υπευθυνότητα και σύνεση, όπως ταιριάζει σε
μέλη δημοκρατικού οργάνου που εκφράζει τη λαϊκή κυριαρχία και ασκεί δημόσιο λειτούργημα.
2. Εάν οποιοσδήποτε Περιφερειακός Σύμβουλος συμπεριφερθεί με τρόπο ανάρμοστο ή με απρέπεια στους
συναδέλφους του, καλείται από τον Πρόεδρο να δώσει
τις αναγκαίες εξηγήσεις ή να ανακαλέσει τα όσα είπε.
Στην περίπτωση που αρνείται να συμμορφωθεί, ο Πρόεδρος τον ανακαλεί στην τάξη. Ακόμη ανακαλούνται στην
τάξη και οι Σύμβουλοι που θορυβούν και παρεμποδίζουν
την ομαλή διεξαγωγή της συνεδρίασης.
3. Πριν ο Πρόεδρος ζητήσει να γραφτεί στα πρακτικά
η ανάκληση στην τάξη ενός ή περισσοτέρων Περιφερειακών Συμβούλων που παρεκτράπησαν, τον ή τους
καλεί προηγούμενα να δικαιολογήσουν την πράξη τους
στο σώμα.
Στην περίπτωση που το Περιφερειακό Συμβούλιο
αποφασίσει, ύστερα από φανερή ψηφοφορία, ότι οι
εξηγήσεις που δόθηκαν είναι ικανοποιητικές, το ζήτημα
τελειώνει εκεί. Εάν όμως ο Σύμβουλος ή οι Σύμβουλοι
αρνηθούν να δώσουν εξηγήσεις και να δικαιολογήσουν ή
το Περιφερειακό Συμβούλιο δεν θεωρήσει τις εξηγήσεις
ικανοποιητικές, τότε η ανάκληση στην τάξη γράφεται
στα πρακτικά.
4. Σε ενδεχόμενο όπου και μετά την παραπάνω απόφαση εξακολουθήσει η παρεκτροπή, τότε ο Πρόεδρος
διακόπτει τη συνεδρίαση, για ορισμένο χρονικό διάστημα που το ορίζει την ίδια στιγμή, μαζί με την αναγγελία
διακοπής.
5. Σε ενδεχόμενο όπου ο Σύμβουλος ή οι Σύμβουλοι
συνεχίζουν να παρεκτρέπονται και μετά τη διακοπή και
επανέναρξη της συνεδρίασης, ο Πρόεδρος δύναται να
αποβάλει τον ή τους Συμβούλους από την αίθουσα καταγράφοντας το συμβάν στα πρακτικά.
6. Στις συνεδριάσεις του Περιφερειακού Συμβουλίου,
είτε διεξάγονται δια ζώσης, είτε με ηλεκτρονικά μέσα, οι
παριστάμενοι πολίτες πρέπει να είναι ευπρεπείς και με
σεβασμό στη τήρηση της διαδικασίας του Περιφερειακού Συμβουλίου και της εφαρμογής του Κανονισμού
Λειτουργίας. Σε αντίθετη περίπτωση, ο Πρόεδρος μπορεί
να αποβάλει από την αίθουσα παριστάμενο πολίτη που
διαταράσσει την τάξη ή παρακωλύει τη συνεδρίαση ή
και να διατάξει την εκκένωση της αίθουσας από πολίτες.
7. Στους δημοσιογράφους και γενικά σε όλα τα μέσα
μαζικής ενημέρωσης, παρέχεται κάθε διευκόλυνση. Επιτρέπεται η ραδιοφωνική και τηλεοπτική κάλυψη των
συνεδριάσεων του Περιφερειακού Συμβουλίου.
Άρθρο 11
Διαδικασία συζήτησης
1. Οι ομιλίες των Συμβούλων πρέπει να είναι όσο
γίνεται πιο σύντομες και πάντοτε μέσα στο θέμα που
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
συζητείται, για να διευκολύνεται η αποδοτικότητα των
εργασιών του Περιφερειακού Συμβουλίου.
2. Ο Πρόεδρος μπορεί να διακόψει τον ομιλητή όταν
εξέρχεται του θέματος. Συνιστά στους ομιλητές να τηρούν το απαιτούμενο μέτρο στις εκφράσεις τους και δι-
καιούται να αφαιρεί το λόγο, όταν ο ομιλητής και μετά
την δεύτερη παρατήρηση του Προέδρου, συνεχίζει να
μακρηγορεί ή να ομιλεί εκτός θέματος.
3. Η συζήτηση σε κάθε θέμα τελειώνει όταν μιλήσουν
όλοι όσοι ζήτησαν τον λόγο, εκτός αν παραιτήθηκαν με
δήλωσή τους με επιφύλαξη των διατάξεων της παρ. 2
του άρθρου 14.
4. Το ακροατήριο πρέπει να παρακολουθεί τις συνεδριάσεις του Συμβουλίου με απόλυτη ησυχία και χωρίς
να παίρνει μέρος στις συζητήσεις του Συμβουλίου, ούτε
να επιδοκιμάζει ή αποδοκιμάζει τους ομιλητές, γιατί διαφορετικά ο Πρόεδρος μπορεί να αποφασίσει την απο-
βολή από το ακροατήριο εκείνου που διαταράσσει τη
συνεδρίαση.
5. Όταν σε κάποιο θέμα που συζητείται παρευρίσκονται ενδιαφερόμενοι, ο Πρόεδρος μπορεί, μετά ή πριν
τους ομιλητές Περιφερειακούς Συμβούλους, να δίνει
τον λόγο σε ένα εκπρόσωπο ανά κοινωνικό φορέα ή σε
πολίτες για να εκθέσουν τις απόψεις τους, έχοντας στη
διάθεσή τους μέχρι τρία (3) λεπτά ο καθένας, εφόσον το
Περιφερειακό Συμβούλιο αποφάσισε με απλή πλειοψηφία των παρόντων να το επιτρέψει.
6. Στο τέλος της συζήτησης κάθε θέματος ο Πρόεδρος
του Περιφερειακού Συμβουλίου συνοψίζει τις προηγηθείσες απόψεις και διατυπώνει την προς ψήφιση από-
φαση, όπως έχει διαμορφωθεί κατόπιν ενδεχόμενης
αποδοχής από τον εισηγητή προτεινόμενων τροποποιήσεων, και την θέτει σε ψηφοφορία και αφού ανακοινώ-
σει το αποτέλεσμα της ψηφοφορίας στο Περιφερειακό
Συμβούλιο, δίνει εντολή για να γραφεί στα πρακτικά η
ληφθείσα απόφαση.
Άρθρο 12
Συζήτηση θεμάτων ημερήσιας διάταξης
1. Μετά την έναρξη της συνεδρίασης και πριν από την
ημερήσια διάταξη της συνεδρίασης του Περιφερειακού
Συμβουλίου, ο Πρόεδρος πραγματοποιεί τις ανακοινώσεις του και γνωστοποιεί στο Περιφερειακό Συμβούλιο
τα έγγραφα που απευθύνονται σε αυτό, ο δε Περιφερειάρχης πραγματοποιεί τις δικές του ανακοινώσεις. Επί των
ανακοινώσεων δεν γίνεται συζήτηση.
2. Μετά το πέρας των ανωτέρω, το Περιφερειακό Συμβούλιο εισέρχεται στη συζήτηση των θεμάτων της ημε-
ρήσιας διάταξης. Η σειρά συζήτησης των θεμάτων της
ημερήσιας διάταξης μπορεί να μεταβληθεί με απόφαση
του Συμβουλίου έπειτα από πρόταση του Περιφερειάρχη, του Προέδρου του Περιφερειακού Συμβουλίου ή του
επικεφαλής παράταξης.
3. Ο Περιφερειάρχης έχει το δικαίωμα να εκφράζει τις
απόψεις του κατά προτεραιότητα. Στις συνεδριάσεις του
Περιφερειακού Συμβουλίου μπορούν να λάβουν το λόγο,
εκτός του Περιφερειάρχη, οι Αντιπεριφερειάρχες, οι επικεφαλής των παρατάξεων και οι ειδικοί αγορητές ανά
θέμα, οι οποίοι ορίζονται από τις παρατάξεις με σχετική
γραπτή δήλωση τους στο Προεδρείο πριν την έναρξη της
συνεδρίασης. Η παράταξη του Περιφερειάρχη μπορεί να
ορίσει μέχρι δυο (2) ειδικούς αγορητές, εκ των οποίων ο
ένας είναι ο εισηγητής και οι υπόλοιπες παρατάξεις έναν
ειδικό αγορητή. Για κάθε θέμα μπορεί να μιλά ο επικεφαλής της παράταξης και ο ειδικός αγορητής, εκτός εάν ο
επικεφαλής ασκήσει ο ίδιος αυτόν τον ρόλο. Εκτός από
τον εισηγητή και οι λοιποί ειδικοί αγορητές καταθέτουν
γραπτό κείμενο με τις απόψεις τους στο Προεδρείο, το
οποίο και αναπτύσσουν προφορικά.
4. Μετά την εκφώνηση από τον Πρόεδρο κάθε θέματος, τις σχετικές εισηγήσεις και τις τυχόν διευκρινιστικές
ερωτήσεις, ακολουθούν τοποθετήσεις των επικεφαλής
των περιφερειακών παρατάξεων με τη σειρά εκλογής
τους και των ειδικών αγορητών. Οι επιθυμούντες από
τους Συμβούλους να μιλήσουν οφείλουν να το δηλώσουν, εγγραφόμενοι από τον Γραμματέα κατά τη σειρά
της δήλωσής τους, στον κατάλογο των ομιλητών που
συντάσσεται αμέσως μετά την παρουσίαση της εισήγησης, τις διευκρινιστικές ερωτήσεις και τις τοποθετήσεις
των επικεφαλής των περιφερειακών παρατάξεων. Δεν
επιτρέπεται να δοθεί ο λόγος σε Σύμβουλο που δεν γράφτηκε στον κατάλογο ομιλητών κατά το προηγούμενο
εδάφιο. Οι Σύμβουλοι που επιθυμούν διευκρινιστικές
και μόνο ερωτήσεις προς ενημέρωση τους επί του υπό
συζήτηση θέματος, προηγούνται των συναδέλφων τους
Περιφερειακών Συμβούλων, εγγραφόμενοι και αυτοί
κατά σειρά δήλωσης σε σχετικό κατάλογο.
5. Ο εισηγητής ενός θέματος έχει δικαίωμα να κάνει δεκτές τροπολογίες που εισηγούνται μέλη του Περιφερεια-
κού Συμβουλίου. Ο Πρόεδρος θέτει σε ψηφοφορία κάθε
πρόταση, όπως διαμορφώνεται μετά τις τροπολογίες που
έχει κάνει δεκτές ο εισηγητής και η πρόταση ψηφίζεται
μια φορά και στο σύνολο της. Αν υπάρχει αντίρρηση για
το αποτέλεσμα, αποφαίνεται και πάλι το Περιφερειακό
Συμβούλιο χωρίς συζήτηση. Αν υπάρχουν τροπολογίες
που δεν έχουν γίνει δεκτές από τον εισηγητή, τίθενται
από τον Πρόεδρο προς ψήφιση, πριν την ψήφιση της
πρότασης του εισηγητή, χωρίς άλλη συζήτηση επ’ αυτών.
6. Θέματα που δεν αναγράφονται στην ημερήσια διάταξη δεν μπορούν να συζητηθούν νομίμως, εκτός αν το
Περιφερειακό Συμβούλιο αποφασίσει, μετά από σχετική
πρόταση - εισήγηση του Προέδρου ή του Περιφερειάρχη
και χωρίς συζήτηση, με την πλειοψηφία του συνόλου των
μελών του, ότι ένα θέμα το οποίο δεν είναι γραμμένο
στην ημερήσια διάταξη είναι κατεπείγον, να το συζητήσει και να πάρει απόφαση γι’ αυτό πριν από την έναρξη
της συζήτησης των θεμάτων της ημερήσιας διάταξης.
Οι επικεφαλής των περιφερειακών παρατάξεων προηγούνται στις τοποθετήσεις τους από τους Συμβούλους.
Ουδείς Σύμβουλος μπορεί να ομιλήσει πριν λάβει από
τον Πρόεδρο την άδεια κατά τη σειρά εγγραφής του. Ο
ομιλητής απευθύνεται προς το Συμβούλιο και είναι ελεύθερος στην έκφραση γνώμης και ψήφου και αποβλέπει
πάντοτε στην ευσυνείδητη εξυπηρέτηση του συμφέροντος όλων των πολιτών.
7. Κάθε Περιφερειακός Σύμβουλος έχει δικαίωμα να
μιλήσει μια φορά για κάθε θέμα και έχει στη διάθεση
του τρία (3) λεπτά. Ο εισηγητής του κάθε θέματος έχει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
στη διάθεση του πέντε (5) λεπτά της ώρας για την πρώτη
τοποθέτηση και δυο (2) λεπτά για την δεύτερη. Ο αρμόδιος Αντιπεριφερειάρχης και ο επικεφαλής περιφερει-
ακής παράταξης έχει στη διάθεση του πέντε (5) λεπτά
της ώρας για την πρώτη τοποθέτηση και δυο (2) λεπτά
για τη δεύτερη. Ο ειδικός αγορητής κάθε περιφερειακής
παράταξης έχει στη διάθεση του τρία (3) λεπτά της ώρας
για την πρώτη τοποθέτηση και δυο (2) λεπτά για τη δεύτερη. Ο Πρόεδρος του σώματος μπορεί να παρατείνει
την διάρκεια των ομιλιών των ανωτέρω κατά δυο (2)
λεπτά, αν τούτο επιβάλλεται από τη φύση του θέματος.
8. Ο Περιφερειάρχης λαμβάνει το λόγο κάθε φορά
κατά προτεραιότητα. Απαγορεύονται οι διαλογικές συζητήσεις και οι διακοπές, εκτός αν ο ομιλητής επιτρέψει
διακοπές και συγκατατεθεί προς τούτο ο Πρόεδρος.
9. Η συζήτηση των εκτός ημερήσιας διάταξης θεμάτων
και των ανακοινώσεων δεν μπορεί να υπερβαίνει τη μισή
(1/2) ώρα και σε εξαιρετικές, κατά την κρίση του Περιφερειακού Συμβουλίου, περιπτώσεις την μια (1) ώρα.
10. Δύο (2) πλήρεις ημέρες πριν από τη συνεδρίαση
του Περιφερειακού Συμβουλίου κάθε περιφερειακή
παράταξη μπορεί να καταθέσει πρόταση έκδοσης κειμένου ψηφίσματος. Εφόσον το Περιφερειακό Συμβού-
λιο αποφασίσει θετικά, οι προτάσεις έκδοσης κειμένων
ψηφισμάτων εντάσσονται ως θέματα της συνεδρίασης
στο τέλος της ημερήσιας διάταξης. Δικαίωμα συμμετοχής στη σχετική συζήτηση έχουν ο Περιφερειάρχης, οι
Αντιπεριφερειάρχες και ο επικεφαλής της περιφερειακής
παράταξης που το εισηγήθηκε. Σε εξαιρετικά επείγουσες
περιπτώσεις η πρόταση έκδοσης ψηφίσματος μπορεί να
κατατεθεί πριν την έναρξη της συνεδρίασης του Περιφερειακού Συμβουλίου.
Άρθρο 13
Θέματα επί της διαδικασίας ή επί προσωπικού
1. Εάν διατυπωθεί παρατήρηση ότι η συζήτηση διεξάγεται κατά παράβαση του Κανονισμού, ο Πρόεδρος
διακόπτει την διεξαγωγή της και δίνει το λόγο σε αυτόν
που έθεσε θέμα διαδικασίας. Ο Πρόεδρος δίνει άμεση
λύση και η συζήτηση δεν γενικεύεται. Σε κάθε περίπτωση, το Περιφερειακό Συμβούλιο με απόφαση του μετά
από σχετική ψηφοφορία, αποφασίζει για κάθε θέμα σχετικό με την ορθότητα της διαδικασίας που ακολουθείται.
2. Εάν ο Περιφερειάρχης, ο Αντιπεριφερειάρχης ή ο
Περιφερειακός Σύμβουλος θέλει να αναφερθεί σε προσωπικό ζήτημα που δημιουργήθηκε στη διάρκεια της
συζήτησης, λαμβάνει την σχετική άδεια από τον Πρόεδρο και αναφέρεται μόνο στο προσωπικό του θέμα. Ο
Πρόεδρος υποχρεούται να δώσει το λόγο στον αιτούντα, ο οποίος οφείλει να περιορισθεί αποκλειστικά και
μόνον στο προσωπικό του ζήτημα, αλλιώς ο Πρόεδρος
του αφαιρεί το λόγο. Σε κάθε περίπτωση στον Σύμβουλο
που θέτει προσωπικό ζήτημα, δικαιούται να απαντήσει,
εντός τριών (3) λεπτών, ο Περιφερειάρχης ή αντί αυτού
ένας εκ των Αντιπεριφερειαρχών, ο Πρόεδρος του Περιφερειακού Συμβουλίου ή ο Περιφερειακός Σύμβουλος
που έκανε την συγκεκριμένη αναφορά.
3. Σε περίπτωση καταχρηστικής επίκλησης διαδικαστικών ή προσωπικών ζητημάτων ή προσχηματικής
επίκλησής τους με στόχο την καθυστέρηση των εργασιών του Περιφερειακού Συμβουλίου, ο Πρόεδρος του
Περιφερειακού Συμβουλίου μπορεί, με την έγκριση του
Περιφερειακού Συμβουλίου, να επιβάλει επίπληξη σε βάρος του Συμβούλου, η οποία σημειώνεται στα πρακτικά.
Άρθρο 14
Λήξη - Διακοπή συνεδρίασης
Περιφερειακού Συμβουλίου
1. Η συνεδρίαση λήγει με την ολοκλήρωση των θεμάτων της ημερήσιας διάταξης.
2. Η συνεδρίαση τερματίζεται και πριν εξαντληθούν τα
θέματα της ημερήσιας διάταξης, ύστερα από απόφαση
του Συμβουλίου που λαμβάνεται μετά από πρόταση του
Προέδρου ή του Περιφερειάρχη ή του ενός τρίτου (1/3)
των μελών του. Επίσης, διακόπτεται η συνεδρίαση για
την επόμενη ή για άλλη συγκεκριμένη μέρα, με την ίδια
διαδικασία. Αν υπάρχει παρόμοια πρόταση για διακοπή που έχει απορριφθεί, δεν υποβάλλεται νέα, αν δεν
περάσει τουλάχιστον μια ώρα από την απόρριψη της
προηγούμενης.
Σε κάθε περίπτωση η διάρκεια κάθε συνεδρίασης ορίζεται σε ανώτατο όριο τετράωρη και μπορεί να παρατα-
θεί σε εξαιρετικές περιπτώσεις, επί μία (1) ώρα το πολύ,
με απόφαση του Περιφερειακού Συμβουλίου.
Εάν διακοπεί η συνεδρίαση για την επομένη ή άλλη
συγκεκριμένη ημέρα, η διάρκειά της δεν μπορεί να είναι
μεγαλύτερη των τριών ωρών.
3. Η διακοπή της συνεδρίασης ανήκει στη δικαιοδοσία
του Προέδρου. Η διακοπή όμως για διάστημα μεγαλύτερο της μισής ώρας επιτρέπεται μόνο αν υπάρχει συναί-
νεση του Συμβουλίου.
4. Μετά την κήρυξη της λήξης της συνεδρίασης από
τον Πρόεδρο, το Συμβούλιο δεν μπορεί και αν ακόμη
βρίσκεται σε απαρτία, να συνεχίσει τη συνεδρίαση. Τέτοια συνεδρίαση είναι παράνομη και οι αποφάσεις που
παίρνονται σε αυτήν είναι άκυρες.
5. Ο Αντιπρόεδρος ή νόμιμος αναπληρωτής του Προέδρου, δεν έχει δικαίωμα να προκαλέσει συνέχιση της
συνεδρίασης και να προεδρεύσει αυτής.
Άρθρο 15
Ερωτήσεις - Αιτήσεις κατάθεσης εγγράφων
1. Κάθε Σύμβουλος έχει δικαίωμα να καταθέτει γραπτές ερωτήσεις στη γραμματεία του Περιφερειακού
Συμβουλίου. Ο Πρόεδρος τις καταχωρεί σε περίληψη
στο επί τούτου τηρούμενο βιβλίο και τις κοινοποιεί στον
Περιφερειάρχη ή τον αρμόδιο Αντιπεριφερειάρχη και
απαντώνται γραπτώς εντός δεκαπέντε (15) ημερών από
την κατάθεσή τους.
Οι ερωτήσεις πρέπει να είναι διατυπωμένες με σαφήνεια και αφορούν την αίτηση και μόνον πληροφοριών
για το αν αληθεύει μια είδηση ή ένα περιστατικό για θέματα αρμοδιότητας της Περιφέρειας ή αν έλαβε γνώση
ο Περιφερειάρχης ή ο αρμόδιος Αντιπεριφερειάρχης και
ποια μέτρα έλαβε ή πρόκειται να λάβει.
2. Κάθε Περιφερειακός Σύμβουλος μπορεί να καταθέτει στη γραμματεία του Περιφερειακού Συμβουλίου αίτη-
ση για κατάθεση εγγράφων που αφορούν μια υπόθεση.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
Η αίτηση πρέπει να αφορά συγκεκριμένο θέμα που θα
προσδιορίζεται πλήρως. Ο Πρόεδρος του Περιφερειακού
Συμβουλίου διαβιβάζει την αίτηση προς τον αρμόδιο
Αντιπεριφερειάρχη, ο οποίος οφείλει να δώσει αντίγραφα όλων των στοιχείων στον αιτούντα Σύμβουλο, εκτός
αν υπάρχει ειδικός λόγος που το απαγορεύει, τον οποίο
θα πρέπει να εκθέσει στο Περιφερειακό Συμβούλιο.
Με την ίδια διαδικασία ζητούνται έγγραφα από τον
πρόεδρο διοικητικού συμβουλίου νομικού προσώπου
της Περιφέρειας για ζητήματα αρμοδιότητας του νομικού προσώπου. Ο πρόεδρος του διοικητικού συμβουλί-
ου υποχρεούται να δώσει αντίγραφα όλων των στοιχείων
στον αιτούντα Σύμβουλο, εκτός αν υπάρχει ειδικός λόγος
που το απαγορεύει, τον οποίο πρέπει να αναφέρει με
πλήρη αιτιολογία.
Άρθρο 16
Απαρτία - Λήψη Αποφάσεων - Ψηφοφορίες
1. Το Συμβούλιο έχει απαρτία εφόσον τα παρόντα μέλη
είναι περισσότερα από τα απόντα.
2. Το Συμβούλιο αποφασίζει με την απόλυτη πλειοψηφία των παρόντων αν δεν υπάρχει άλλη διάταξη που
να ορίζει διαφορετικά. Σε κάθε περίπτωση, αν υπάρξει
ισοψηφία, υπερισχύει η ψήφος του Προέδρου, εκτός αν η
ψηφοφορία είναι μυστική, οπότε αυτή επαναλαμβάνεται
για μια ακόμη φορά, η τυχόν δε νέα ισοψηφία ισοδυναμεί
με απόρριψη.
3. Κάθε μέλος του Περιφερειακού Συμβουλίου μπορεί
να ψηφίσει υπέρ ή κατά της πρότασης, να αρνηθεί να
δώσει ψήφο ή να ψηφίσει λευκό. Αν μέλος του Συμβουλίου αρνηθεί ψήφο ή δώσει λευκή ψήφο, λογίζεται ως
παρόν κατά τη συνεδρίαση, ενώ τόσο η άρνηση όσο και
η λευκή ψήφος δεν υπολογίζονται για την καταμέτρηση
θετικών και αρνητικών ψήφων.
4. Τα μέλη του Συμβουλίου που ήταν παρόντα κατά την
έναρξη της συνεδρίασης και με την παρουσία τους υπήρξε
απαρτία και αν ακόμα αποχωρήσουν μεταγενέστερα λογίζονται ως παρόντα μέχρι το τέλος της συνεδρίασης, ως
προς την ύπαρξη απαρτίας. Η απαρτία αυτή θεωρείται ότι
συντρέχει για όλα τα θέματα που περιλαμβάνονται στην
ημερήσια διάταξη της συνεδρίασης. Στην περίπτωση αυτή,
για τη λήψη απόφασης για κάθε συγκεκριμένο θέμα η απαιτούμενη πλειοψηφία δεν υπολογίζεται επί των πραγματικά
παρόντων μελών κατά την ψηφοφορία, αλλά με βάση τον
αριθμό των μελών που απαιτούνται για την απαρτία.
5. Τα Περιφερειακά Συμβούλια λειτουργούν νόμιμα και
με ελλιπή σύνθεση, η οποία δεν μπορεί να περιλαμβάνει
μέλη λιγότερα από όσα απαιτείται για να έχουν απαρτία,
αν μέλη Περιφερειακού Συμβουλίου αποποιηθούν την
εκλογή τους, παραιτηθούν, αποβιώσουν, εκπέσουν, ή
τεθούν σε αργία, ή αν οι έδρες μείνουν κενές για οποιονδήποτε άλλο λόγο και μέχρι οι κενές έδρες να συμπλη-
ρωθούν με αναπλήρωση, ή με εκλογές, ή με τη λήξη του
χρόνου της αργίας.
6. Όταν το Περιφερειακό Συμβούλιο δεν μπορεί να λειτουργήσει νόμιμα, λόγω μη συμπλήρωσης της νόμιμης
απαρτίας, αναστέλλονται κάθε είδους προθεσμίες, των
οποίων η τήρηση εξαρτάται από απόφαση του Συμβουλίου, μέχρι να καταστεί δυνατή η νόμιμη λειτουργία του.
7. Αν ζητηθεί από τον Πρόεδρο ή το ένα τέταρτο (1/4)
του συνόλου των μελών του Περιφερειακού Συμβουλίου ονομαστική ψηφοφορία, η διεξαγωγή της γίνεται με
ονομαστική κλήση των παρισταμένων μελών. Στην περίπτωση αυτή διαβάζεται ο κατάλογος των Συμβούλων
και κατά σειρά σημειώνεται η ψήφος τους.
8. Η ψηφοφορία στο Περιφερειακό Συμβούλιο είναι
φανερή, εκτός από τις περιπτώσεις που ο νόμος ρητά
ορίζει να είναι μυστική.
9. Δεν επιτρέπεται διακοπή ψηφοφορίας για να δικαιολογήσει ο Σύμβουλος την ψήφο του. Μπορεί να
δικαιολογήσει την ψήφο του μετά την ψηφοφορία με
δήλωση του.
10. Η φανερή ψηφοφορία γίνεται με ανάταση του χεριού, με προφορική δήλωση ή συγχρόνως και με τα δύο.
Άρθρο 17
Πρακτικά συνεδριάσεως
1. Στη συνεδρίαση του Περιφερειακού Συμβουλίου
τηρούνται πρακτικά με ευθύνη του Γραμματέα του Περιφερειακού Συμβουλίου. Τα πρακτικά καταρτίζονται
με τη βοήθεια μαγνητοφωνικής ή μαγνητοσκοπικής συσκευής ή με κάθε άλλο πρόσφορο ηλεκτρονικό μέσο. Ο
αρμόδιος υπάλληλος της Περιφέρειας κρατεί παράλληλα
και πρόχειρα συνοπτικά πρακτικά. Επί των απομαγνητοφωνημένων πρακτικών, τα οποία αποστέλλονται στα
μέλη του Περιφερειακού Συμβουλίου, ως μέρος των συνολικών πρακτικών κάθε συνεδρίασης προς επικύρωση,
δεν επιτρέπεται καμία αλλαγή ή προσθήκη ή διόρθωση.
2. Τα απομαγνητοφωνημένα ή απομαγνητοσκοπημένα
πρακτικά αποτυπώνονται γραπτά και τα σχετικά φύλλα
αριθμεί και μονογράφει ο Πρόεδρος του Περιφερειακού
Συμβουλίου. Στο τέλος του έτους, τα πρακτικά αυτά βιβλιοδετούνται, με ευθύνη του Προέδρου και του Γραμ-
ματέα του Περιφερειακού Συμβουλίου. Αν σε κάποια
συνεδρίαση δεν είναι δυνατή η χρήση μαγνητοφωνικής
ή μαγνητοσκοπικής συσκευής, τηρούνται πρόχειρα συνοπτικά πρακτικά, τα οποία αντιγράφονται και φέρουν τη
μονογραφή του Προέδρου του Περιφερειακού Συμβουλίου. Τα φύλλα αυτά παίρνουν αρίθμηση που αποτελεί
συνέχεια της αριθμήσεως των απομαγνητοφωνημένων
ή απομαγνητοσκοπημένων πρακτικών και βιβλιοδετούνται μαζί με αυτά. Η μη τήρηση των πρακτικών, σύμφωνα
με τα ανωτέρω, συνιστά πειθαρχικό αδίκημα για τον Πρόεδρο και τον Γραμματέα του Περιφερειακού Συμβουλίου.
3. Τα πρακτικά, τα οποία ορίζουν οι προηγούμενες παράγραφοι, υπογράφονται από τα μέλη του Προεδρείου
και τον υπάλληλο της γραμματειακής υποστήριξης του
Συμβουλίου και επικυρώνονται στην επόμενη συνεδρίαση του Περιφερειακού Συμβουλίου.
4. Τα πρακτικά κάθε συνεδρίασης παίρνουν ιδιαίτερο
αύξοντα αριθμό, με διακεκριμένη αρίθμηση κατ’ έτος.
Πρακτικό συντάσσεται και όταν η συνεδρίαση ματαιώνεται για οποιονδήποτε λόγο. Κάθε απόφαση του Συμ-
βουλίου παίρνει ιδιαίτερο αριθμό και στην αρχή κάθε
χρόνου γίνεται νέα αρίθμηση.
5. Οποιοσδήποτε Περιφερειακός Σύμβουλος το ζητήσει μπορεί να λάβει αντίγραφα των πρακτικών ή να
λάβει πλήρη γνώση αυτών ή ηλεκτρονικό αντίγραφο ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
αντίγραφο ηχητικού αρχείου στην περίπτωση που είναι
δυσχερής η έκδοση αντιγράφων.
6. Τρεις (3) ημέρες μετά τη συνεδρίαση του Περιφερειακού Συμβουλίου, με ευθύνη του Γραμματέα του Περιφε-
ρειακού Συμβουλίου, δημοσιεύεται πίνακας, στον οποίο
σημειώνονται τα θέματα που συζητήθηκαν, ο αριθμός
των αποφάσεων και περίληψη του περιεχόμενου τους.
Ο πίνακας αυτός είναι υπογεγραμμένος από τον Πρόεδρο του Περιφερειακού Συμβουλίου και αναρτάται
στην επίσημη ιστοσελίδα της Περιφέρειας, παράλληλα
με την εφαρμογή άλλων διατάξεων που προβλέπουν
τυχόν ειδικό τρόπο για τη δημοσίευση των αποφάσεων
του Περιφερειακού Συμβουλίου.
7. Όποιος έχει ειδικό έννομο συμφέρον μπορεί να
ζητήσει, εγγράφως, κυρωμένα αντίγραφα συγκεκριμένων πρακτικών και αποφάσεων ή να λάβει πλήρη γνώση
αυτών στην περίπτωση που είναι δυσχερής η έκδοση
αντιγράφων.
8. Η μη δημοσίευση των αποφάσεων στην ιστοσελίδα
της Περιφέρειας συνιστά λόγο ακυρότητας αυτών, ενώ
αποφάσεις που δεν αναρτώνται στο «Πρόγραμμα Διαύγεια» βάσει του ν. 3861/2010 δεν εκτελούνται.
Άρθρο 18
Ειδική δημόσια συνεδρίαση για τον απολογισμό
πεπραγμένων του Περιφερειάρχη
1. Κάθε χρόνο σε ειδική συνεδρίαση του Περιφερειακού Συμβουλίου γίνεται ο απολογισμός πεπραγμένων
της Περιφερειακής Αρχής σε ό,τι αφορά την εφαρμογή
του ετήσιου προγράμματος δράσης, την οικονομική κατάσταση και τη διοίκηση της Περιφέρειας.
2. Η ειδική δημόσια συνεδρίαση του Περιφερειακού
Συμβουλίου γίνεται μέχρι 31 Ιανουαρίου του επόμενου
έτους, με εξαίρεση το πρώτο έτος της εγκατάστασης
των Περιφερειακών Αρχών και ανακοινώνεται πριν από
δεκαπέντε (15) τουλάχιστον ημέρες με κάθε πρόσφορο
μέσο. Σε αυτή καλούνται, οι Δήμαρχοι των Δήμων της
Περιφέρειας και εκπρόσωποι πολιτικών κομμάτων. Το
Περιφερειακό Συμβούλιο μετά από εισήγηση του Προέδρου επιλέγει τον προσφορότερο χώρο για τη διεξαγωγή
της ανωτέρω συνεδρίασης.
3. Η συνεδρίαση διεξάγεται: α) είτε δια ζώσης, β) είτε με
τηλεδιάσκεψη, με κάθε πρόσφορο μέσο ηλεκτρονικών
επικοινωνιών, γ) είτε με μικτό τρόπο, διά ζώσης και με
τηλεδιάσκεψη.
4. Κατά την ειδική δημόσια συνεδρίαση του Περιφερειακού Συμβουλίου μετά την παρουσίαση των πεπραγμέ-
νων της Περιφερειακής Αρχής από τον Περιφερειάρχη
λαμβάνουν το λόγο οι μετέχοντες. Ο χρόνος ομιλίας κάθε
μετέχοντα δεν μπορεί να υπερβαίνει τα πέντε (5) λεπτά.
Οι επικεφαλής των περιφερειακών παρατάξεων έχουν
δικαίωμα ομιλίας διάρκειας έως δέκα (10) λεπτών και
το ίδιο δικαίωμα έχουν και οι Αντιπεριφερειάρχες λαμβάνοντας όμως υπόψη ότι η μέγιστη χρονική διάρκεια
της ειδικής δημόσιας συνεδρίασης είναι πέντε (5) ώρες.
5. Στην ειδική δημόσια συνεδρίαση του παρόντος
άρθρου, αμέσως μετά την έκθεση πεπραγμένων που
παρουσιάζει ο Περιφερειάρχης, ο λόγος δίνεται στον
Περιφερειακό Συμπαραστάτη του Πολίτη και της Επιχείρησης, ο οποίος παρουσιάζει την ετήσια έκθεσή του. Η
έκθεση συζητείται στην ίδια συνεδρίαση. Ο Περιφερειακός Συμπαραστάτης έχει δικαίωμα να δευτερολογήσει
με αγόρευση διάρκειας έως δέκα (10) λεπτών. Οφείλει
να απαντά σε όλες τις ερωτήσεις ή παρατηρήσεις που
διατυπώνονται από τους μετέχοντες στη συζήτηση. Ο
Περιφερειακός Συμπαραστάτης μπορεί επίσης να προβαίνει στη διατύπωση προτάσεων βελτίωσης της περι-
φερειακής διοίκησης και των σχέσεων της με το κοινό
στο πλαίσιο της ετήσιας έκθεσής του. Η ετήσια έκθεση
που περιλαμβάνει και τις ειδικές προτάσεις του Περιφερειακού Συμπαραστάτη αναρτάται στην ιστοσελίδα της
Περιφέρειας με φροντίδα των περιφερειακών υπηρεσιών. Στην ίδια συνεδρίαση παρουσιάζεται και συζητείται η
ετήσια έκθεση του Περιφερειακού Συντονιστή Κρατικής
Αρωγής.
6. Η Περιφέρεια μεριμνά για τη μετάδοση της ειδικής
δημόσιας συνεδρίασης από τα περιφερειακά μέσα ενημέρωσης, το διαδίκτυο, καθώς και για τη χρήση κάθε
άλλου πρόσφορου μέσου ενημέρωσης των πολιτών.
7. Σε περίπτωση που το χρονικό διάστημα που προβλέπει το παρόν άρθρο παρέλθει χωρίς να κινηθούν οι
διαδικασίες για την πραγματοποίηση δημόσιας συνεδρίασης απολογισμού, μπορούν οι Περιφερειακοί Σύμ-
βουλοι να προκαλέσουν τη συνεδρίαση αυτή σύμφωνα
με τα προβλεπόμενα του άρθρου 9 του παρόντος για τη
σύγκληση του Περιφερειακού Συμβουλίου.
8. Στην ειδική συνεδρίαση του παρόντος άρθρου και
στη συνεδρίαση που συγκαλείται όποτε το ζητήσει το
ένα τρίτο τουλάχιστον του συνολικού αριθμού των μελών του Συμβουλίου, συζητούνται μόνο τα θέματα της
ημερήσιας διάταξης.
Άρθρο 19
Ειδική συνεδρίαση λογοδοσίας
της Περιφερειακής Αρχής
1. Το Περιφερειακό Συμβούλιο κάθε δύο (2) μήνες συγκαλείται υποχρεωτικά σε ειδική συνεδρίαση λογοδοσί-
ας της Περιφερειακής Αρχής. H παράλειψη σύγκλησης
του Συμβουλίου στην ανωτέρω προθεσμία για λόγους
που δεν άπτονται ανωτέρας βίας αποτελεί σοβαρή παράβαση καθήκοντος του Προέδρου του Περιφερειακού
Συμβουλίου. Στην περίπτωση που το Συμβούλιο δεν συγκληθεί από τον Πρόεδρο, η ειδική συνεδρίαση μπορεί
να πραγματοποιηθεί κατόπιν πρόσκλησης του Περιφερειάρχη ή του ενός τρίτου (1/3) τουλάχιστον του συνολι-
κού αριθμού των μελών του Περιφερειακού Συμβουλίου.
Η συνεδρίαση είναι δημόσια και διεξάγεται: α) είτε δια
ζώσης, β) είτε με τηλεδιάσκεψη, με κάθε πρόσφορο μέσο
ηλεκτρονικών επικοινωνιών, γ) είτε με μικτό τρόπο, διά
ζώσης και με τηλεδιάσκεψη. Το Συμβούλιο, με αιτιολογημένη απόφαση που λαμβάνεται με πλειοψηφία των
τριών πέμπτων (3/5) του συνολικού αριθμού των μελών
και απαγγέλλεται σε δημόσια συνεδρίαση, μπορεί να
συνεδριάζει κεκλεισμένων των θυρών.
2. Ο Πρόεδρος του Περιφερειακού Συμβουλίου αποστέλλει πρόσκληση στους Περιφερειακούς Συμβούλους
με ηλεκτρονικό ταχυδρομείο, δέκα (10) πλήρεις ημέρες
πριν από τη συνεδρίαση, και τους ενημερώνει για την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
ημερομηνία και τον τόπο συνεδρίασης, καθώς και για την
καταληκτική ημερομηνία υποβολής των ερωτημάτων.
Η πρόσκληση αναρτάται αυθημερόν στην ιστοσελίδα
της Περιφέρειας. Τα ερωτήματα κατατίθενται εγγράφως
στο Προεδρείο του Περιφερειακού Συμβουλίου τρεις (3)
πλήρεις ημέρες πριν από τη συνεδρίαση. Στις ανωτέρω
προθεσμίες δεν περιλαμβάνονται η ημέρα αποστολής
της πρόσκλησης και η ημέρα πραγματοποίησης της συνεδρίασης του Περιφερειακού Συμβουλίου.
Ερωτήματα που αφορούν το έργο και τη δράση της
Περιφερειακής Αρχής και έχουν συζητηθεί, βάσει των
τηρούμενων πρακτικών κατά το προηγούμενο δίμηνο,
με ευθύνη του Προέδρου, δεν συζητούνται εκ νέου στην
ειδική συνεδρίαση λογοδοσίας του επόμενου διμήνου,
εκτός και εάν έχουν προκύψει νεότερα δεδομένα που
δικαιολογούν την εκ νέου συζήτηση.
3. Στην ημερήσια διάταξη της συνεδρίασης εγγράφονται υποχρεωτικά τα ερωτήματα που επιθυμεί να θέσει
κάθε Περιφερειακός Σύμβουλος, τα οποία αφορούν
αποκλειστικά στα πεπραγμένα της Περιφερειακής Αρχής, εφόσον έχουν κατατεθεί εγγράφως στο Προεδρείο
του Περιφερειακού Συμβουλίου τρεις (3) πλήρεις ημέρες πριν από τη συνεδρίαση. Κάθε Περιφερειακός Σύμ-
βουλος μπορεί να θέσει έως ένα (1) ερώτημα. Συνολικά
εγγράφονται έως δέκα (10) ερωτήματα. Εφόσον έχουν
υποβληθεί συνολικά πάνω από δέκα (10) ερωτήματα,
κατά την έναρξη της συνεδρίασης, διενεργείται κλήρωση από το Προεδρείο για τα ερωτήματα που πρόκειται
να συζητηθούν και τα οποία πρόκειται να εγγραφούν
στην ημερήσια διάταξη. Από το σύνολο των δέκα (10)
ερωτημάτων, εγγράφονται υποχρεωτικά τα ερωτήματα
που προτείνονται από τους Συμβούλους της πλειοψηφίας, εφόσον αυτά δεν ξεπερνούν τα τρία (3). Στην περί-
πτωση που έχουν υποβληθεί συνολικά κάτω από δέκα
(10) ερωτήματα από τους Περιφερειακούς Συμβούλους
εγγράφονται στην ημερήσια διάταξη όλα τα ερωτήματα, ανεξαρτήτως εάν έχουν υποβληθεί από Συμβούλους
της μειοψηφίας ή της πλειοψηφίας του Περιφερειακού
Συμβουλίου.
4. Η παρουσία του Περιφερειάρχη, του αρμόδιου Αντιπεριφερειάρχη ή του εντεταλμένου Περιφερειακού Συμ-
βούλου στη συνεδρίαση είναι υποχρεωτική, εφόσον έχει
εγγραφεί θέμα της αρμοδιότητάς τους στην ημερήσια
διάταξη. Σε περίπτωση κωλύματος, ορίζεται από τον
Περιφερειάρχη ο ίδιος ή άλλος Αντιπεριφερειάρχης ή
εντεταλμένος Περιφερειακός Σύμβουλος για να συμμετάσχει στη συζήτηση του εν λόγω θέματος.
5. Τα ερωτήματα οφείλουν να είναι διατυπωμένα με
σαφήνεια και να αναφέρονται σε συγκεκριμένες πράξεις
ή παραλείψεις της Περιφερειακής Αρχής δεδομένου ότι
έχουν σκοπό τον έλεγχό της για ζητήματα αρμοδιότητας
της Περιφέρειας. Για κάθε ερώτημα που έχει εγγραφεί
στην ημερήσια διάταξη, ο ερωτών Σύμβουλος έχει στη
διάθεσή του πέντε (5) λεπτά για να θέσει το ερώτημά του
στη Περιφερειακή Αρχή. Ο απαντών έχει στη διάθεσή
του επτά (7) λεπτά για να ενημερώσει τον Συμβούλιο. Ο
ερωτών έχει δικαίωμα δευτερολογίας διάρκειας δύο (2)
λεπτών και ο απαντών αντίστοιχα έως πέντε (5) λεπτά.
Με ανάταση χεριού από την απόλυτη πλειοψηφία των
παρόντων είναι δυνατή, μετά από πρόταση του Προέδρου, η παράταση ή η σύντμηση των ανωτέρω προβλε-
πόμενων μέγιστων χρόνων ομιλίας κατά ένα (1) λεπτό.
6. Απαγορεύεται η συζήτηση οποιουδήποτε άλλου
θέματος κατά τη συνεδρίαση αυτή, καθώς και η λήψη
οποιασδήποτε απόφασης.
7. Για τη συνεδρίαση αυτή δεν εφαρμόζεται το άρθρο 169
του ν. 3852/2010, όπως ισχύει, περί απαρτίας του Περιφερειακού Συμβουλίου.
8. Για τις ειδικές συνεδριάσεις λογοδοσίας συντάσσεται
πίνακας των ερωτημάτων που συζητήθηκαν, ο οποίος
αναρτάται στην ιστοσελίδα της Περιφέρειας με ευθύνη του Προέδρου. Οι ειδικές συνεδριάσεις λογοδοσίας
λαμβάνουν ειδική αρίθμηση και έχουν ξεχωριστό βιβλίο
πρακτικών με αναλογική εφαρμογή των διατάξεων του
άρθρου 17 του παρόντος Κανονισμού.
Άρθρο 20
Ισχύς - Εφαρμογή άλλων διατάξεων Τροποποίηση κανονισμού
1. Η ισχύς του παρόντος αρχίζει από τη δημοσίευσή
του. Από τη δημοσίευση του παρόντος κανονισμού καταργείται η υπ’ αρ. 42071/6.7.2020 απόφαση του Υπουρ-
γού Εσωτερικών (Β’ 2938).
2. Για θέματα που αφορούν τη λειτουργία του Περιφερειακού Συμβουλίου, τα οποία δεν ρυθμίζονται από
τον παρόντα Κανονισμό, εφαρμόζονται οι διατάξεις του
ν. 3852/2010 (Α’ 87) και αναλογικά οι διατάξεις του Κώδικα Διοικητικής Διαδικασίας (ν. 2690/1999, Α’ 45).
Άρθρο Δεύτερο
Η ισχύς της παρούσας απόφασης αρχίζει από την δημοσίευση της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Φεβρουαρίου 2025
Ο Υφυπουργός
ΒΑΣΙΛΕΙΟΣ - ΠΕΤΡΟΣ ΣΠΑΝΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 642/17.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200642.pdf | Tokens: 50172]